Ego Gauterius Dei gratia Eduensis episcopus notum facimus presentibus et futuris, quod nos de assensu capituli Eduensis, ad preces dilecti nostri Iohannis abbatis sancti Stephani Eduensis, donavimus et concessimus domui quam ipse Iohannes edificaverat juxta capellam sancti Quintini, retempto nobis jure patronatus, viginti solidos censuales in ecclesia de Nosceches, ita quod ille qui habebit dictam domum ex inde faciat singulis annis distributionem quatuor denariorum ad missam generalem in festo sancte Marthe. Ut autem hoc firmum et inconcussum permaneat in posterum presentem cartam sigilli nostri munimine fecimus roborari. Actum Edue anno gracie Mº CCº quarto decimo, mense Decembris.